MGPjr 2006

Melodi Grand Prix Junior 2006, offisielt MGPjr 2006, var den femte utgaven av MGPjr, Norsk rikskringkastings sangkonkurranse for barn mellom 8 og 15 år. Konkurransen ble arrangert i Oslo Spektrum lørdag 22. april 2006, og ti sanger deltok. Vinneren ble Ole Runar med sangen «Fotball er supert». Han representerte Norge i MGP Nordic i Stockholm, der han kom på tredjeplass.

__INNHOLDSFORTEGNELSE__

 Sendingen 
NRK fikk inn rekordmange bidrag i den åpne konkurransen. 730 sanger kom inn, og en jury valgte ut ti av dem til finalen i Oslo lørdag 22. april 2006. Programlederne var som året før, Nadia Hasnaoui og Stian Barsnes-Simonsen. Mira Craig underholdt i pausen før avstemningen.

Først ble alle sangene framført før tv-seerne stemte fram fire av dem til superfinalen. Der ble de fire sangene framført på nytt, før seerne stemte om igjen. Den suverene vinneren ble den ti år gamle Rosenborg-tilhengeren Ole Runar Gillebo fra Kyrksæterøra. 

 Resultat 
Første runde
 Nr.  Tittel  Artist Fullt navn Status  1 «Forelska»KayCeeCaroline E. H. Sjølshagen og Karima Avolio Ute 2 «Mer av oss»SigurdSigurd Andreas Vespestad MarthinussenSuperfinale 3 «Sjokoland»DropsFride Amundsen og Christine Nesøen  Superfinale 4 «Jeg savner deg»AnnetteAnnette Haga Ute 5 «Tivoli»MarianneMarianne Evensen Ute 6 «Tatt»SondreSondre PettersenSuperfinale7«Trodde det var deg»AneAne Caroline Johannessen Finstad Ute 8 «Tenk»GitarjenteneAnna Pettersdatter Melkild og Ingrid Rennemo Ute 9 «Hæmlihet»Anna EliseAnna Elise BergUte 10 «Fotball e supert»Ole RunarOle Runar Engdal GilleboSuperfinale
Superfinalen

I superfinalen møttes de fire deltakerne som fikk mest stemmer av publikum i første runde. 

 Nr.  Artist  Sang  Stemmer  Plass 2Sigurd«Mer av oss»22,48443Drops«Sjokoland»22,8363 6 Sondre«Tatt»25,6422 10 Ole Runar«Fotball e supert»51,4781

 Avstemning 
Vinneren ble kåret av seernes telefon- og SMS-stemmer:
Nr.ArtistOslo SpektrumMidt-NorgeØstlandetVest-NorgeSør-NorgeNord-NorgeTotalt2Sigurd1,3722,7869,5643,3213,6671,77422,4843Drops3 6242,2998,2113,0904,1871,42522,8366Sondre2,0152,8819,3112,6922,7585,98525,64210Ole Runar2,18614,99418,3726,3386,3323,25651,478

 Hendelser 
MGP Nordic 2006

Dette året deltok ikke Norge i Junior Eurovision Song Contest, fordi NRK mente arrangementet ikke tok nok hensyn til de deltakende barna. I stedet gjenopplivet de skandinaviske allmennkringkasterne MGP Nordic, som kun hadde vært arrangert én gang tidligere – i 2002.

I tillegg til Ole Runar fikk også andreplassen Sondre og tredjeplassen Drops delta i den skandinaviske konkurransen i Stockholm lørdag 25. november 2006. I første runde ble alle de ni låtene framført, før seerne stemte fram én sang fra hvert land til superfinalen. Ole Runar ble best av de norske også i MGP Nordic, og han endte på tredjeplass i den skandinaviske superfinalen. Sverige ble nummer to, mens Danmark vant.

Samleplate

NRK ga ut de norske sangene på samlealbumet Melodi Grand Prix Junior 2006. Albumet lå tolv uker på VG-lista, med en tredjeplass som høyeste notering.

 Se også 
 MGP Nordic 2006
 Melodi Grand Prix 2006

 Referanser 

 Eksterne lenker 
 MGPjr – offisiell side

Kategori:Melodi Grand Prix junior